ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1045/02

υποβολή: Raina Echerer (Verts/ALE) προς το Συμβούλιο

(17 Απριλίου 2002)

Θέμα: Νέοι νόμοι περί αλλοδαπών στην Αυστρία και Συνθήκη Σένγκεν

Τα νέα νομοσχέδια περί αλλοδαπών στην Αυστρία περιλαμβάνουν μεταξύ άλλων ένα πακέτο ενσωμάτωσης, στο οποίο προβλέπεται, ότι μπορεί, σε αλλοδαπούς και των δύο φύλων, μετά από ένα συγκεκριμένο χρονικό διάστημα να αφαιρεθεί η άδεια παραμονής και να απελαθούν από την χώρα, εάν δεν επωφεληθούν από την προσφορά ενσωμάτωσης, και δεν περατώσουν εντός συγκεκριμένης προθεσμίας επιτυχώς μαθήματα γερμανικής γλώσσας.

Επειδή οι απαγορεύσεις παραμονής και οι απελάσεις, που θα γίνουν τελεσίδικες στην Αυστρία, αφορούν όλα τα κράτη του Σένγκεν, μπορεί να προκύψει στο πλαίσιο των νέων νόμων περί παραμονής, να έλθει κάποιος από μία γαλλόφωνη χώρα στην Αυστρία, να μην εκμάθει τη γερμανική γλώσσα στο αναγκαίο επίπεδο, αν και ομιλεί τέλεια γαλλικά, και σύμφωνα με τα προβλεπόμενα από τη Συμφωνία του Σένγκεν να μην επιτρέπεται πλέον να μεταβεί στη Γαλλία.

1. Μπορεί το Συμβούλιο να εξετάσει, εάν αληθεύουν αυτά τα πραγματικά περιστατικά και εάν αυτό το παράλογο παράδειγμα είναι δυνατόν να αποτελέσει ενδεχόμενη επίπτωση του αυστριακού νόμου περί παραμονής·

2. θεωρεί το Συμβούλιο αυτό το νέο νόμο περί παραμονής ότι συνάδει με τα ευρωπαϊκά δεδομένα και συμβιβάζεται με τις αρχές της ΕΕ·

Απάντηση

(30 Σεπτεμβρίου 2002)

Το Συμβούλιοπενθυμίζει ότι δεν σχολιάζει τα νομοσχέδια των κρατών μελών.

Επίσης,πενθυμίζεται στην Αξιότιμο κα Βουλευτή ότι τα ζητήματα που άπτονται της μετανάστευσης, των θεωρήσεων και του ασύλου αποτελούν αρμοδιότητα της Κοινότητας δυνάμει του Τίτλου ΙV της ΣΕΚ. Είναι συνεπώς έργο της Επιτροπής, ως θεματοφύλακος των Συνθηκών, να επαληθεύσει κατά πόσον τα κράτη μέλη τηρούν τιςποχρεώσεις τους όσον αφορά αυτά τα θέματα.
ΓΡΑΠΤΗ ΕΡΩΤΗΣΗ E-2426/02

υποβολή: Olivier Dupuis (NI) προς την Επιτροπή

(26 Αυγούστου 2002)

Θέμα: Κατάργηση της διδασκαλίας σε ουιγουρική γλώσσα στα πανεπιστήμια του Ανατολικού Τουρκεστάν (Σινγιανγκ)

Σύμφωνα με το κινεζικό πρακτορείο Τύπου Xinhua τα κύρια πανεπιστήμια της περιφέρειας Σινγιανγκ η οποία κατοικείται ως επί το πλείστον από μουσουλμανικό πληθυσμό πρόκειται να αρχίσουν να διδάσκουν τα σημαντικότερα μαθήματα στην κινεζική αντί για τις τοπικές διαλέκτους επειδή το ζήτησαν οι σπουδαστές και προκειμένου να αρθούν στο ύψος των αυξανομένων αναγκών οικονομικής και κοινωνικής ανάπτυξης.

Η απόφαση αυτή που είναι αντίθετη με το κινεζικό σύνταγμα το οποίο διασφαλίζει τη διδασκαλία στην ουιγουρική στο ανώτερο επίπεδο ελήφθη εντός ενός δημογραφικού πλαισίου (έστω και αν δεν είναι διαθέσιμα αξιόπιστα στοιχεία) όπου το σύνολο του πληθυσμού της περιφέρειας του Ανατολικού Τουρκεστάνπολογίζεται σε 19 εκατομμύρια κατοίκους εκ των οποίων λιγότερο των 8 εκατομμυρίων ουιγούρων με ένα μεταναστευτικό ρεύμα πληθυσμού han που εκτιμάται σε 7 000 περίπου άτομα ημερησίως (το 1949, ο πληθυσμός hanπολογιζόταν σε 300 000 περίπου άτομα ενώ ο ουιγουρικός πληθυσμός ανερχόταν σε 5 εκατομμύρια άτομα).

Η απόφαση αυτή που εντάσσεται στη λογική των προσπαθειών της Κίνας να εμφανίσει το αποσχιστικό κίνημα των ουιγούρων μεταξύ των σημείων της ημερήσιας διάταξης της διεθνούς συμμαχίας κατά της τρομοκρατίας φαίνεται ως ένα μέσον ανάσχεσης των τάσεων επικράτησης της πολιτιστικής ταυτότητας των ουιγουρικών πληθυσμών σε μια περιοχή όπου το πανεπιστήμιο προσέφερε επί πεντηκονταετία και άνω μεγάλη ποικιλία μαθημάτων στις τοπικές διαλέκτους.

Έχει ενημερωθεί η Επιτροπή για την απόφαση αυτή που έλαβαν οι κινεζικές αρχές· Εάν ναι επεσήμανε στις τελευταίες ότι η καταπίεση αυτή των πολιτιστικών δικαιωμάτων των μειονοτήτων δεν αποτελεί τμήμα της ημερήσιας διάταξης του πολέμου κατά της τρομοκρατίας· Εξάλλου, ποιές είναι οι πρωτοβουλίες που προτίθεται να αναλάβει η Επιτροπή προκειμένου να οδηγηθούν οι κινεζικές αρχές να αναστείλουν την απόφαση κατάργησης της διδασκαλίας σε ουιγουρική γλώσσα στο Ανατολικό Τουρκεστάν (Σινγιανγκ) και επομένως να σεβαστούν το ίδιο τους το σύνταγμα·

Απάντηση του κ. Patten εξ ονόματος της Επιτροπής

(24 Σεπτεμβρίου 2002)

Η Επιτροπή έλαβε γνώση της απόφασης των κινέζικων αρχών σχετικά με το ότι στο μέλλον τα μαθήματα στα κύρια πανεπιστήμια της επαρχίας Σινγιάνγκ (Xinjiang) θα διδάσκονται στην κινεζική γλώσσα αντί των τοπικών γλωσσών.

Όπως γνωρίζει το Αξιότιμο Μέλος, η Επιτροπή εγείρει τακτικά στο πλαίσιο του διαλόγου της με την Κίνα όσον φορά τα ανθρώπινα δικαιώματα, το θέμα του σεβασμού των πολιτιστικών και θρησκευτικών δικαιωμάτων των μειονοτήτων.

Η Επιτροπή θα συνεχίσει να παρακολουθεί από κοντά την κατάσταση της μειονότητας των Ουιγκούρ στην επαρχία Σινγιάνγκ.
ΓΡΑΠΤΗ ΕΡΩΤΗΣΗ P-2951/02

υποβολή: Rosa Migulez Ramos (PSE) προς την Επιτροπή

(14 Οκτωβρίου 2002)

Θέμα: Κατανομή των διαρθρωτικών πόρων

Θα μπορούσε η Επιτροπή να αναφέρει λεπτομερώς, κατανεμημένους ανά δήμο, τα κονδύλια που διατέθηκαν από τα διαρθρωτικά ταμεία στη Γαλικία της Ισπανίας κατά την περίοδο προγραμματισμού 1994-1999·

Απάντηση του κ. Barnier εξ ονόματος της Επιτροπής

(30 Οκτωβρίου 2002)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-1971/02

υποβολή: Chris Davies (ELDR) προς την Επιτροπή

(8 Ιουλίου 2002)

Θέμα: Οδηγία 2000/53/ΕΚ για τα οχήματα στο τέλος του κύκλου ζωής τους

Προτίθεται η Επιτροπή να επιβεβαιώσει ότι η λήξη της προθεσμίας για τη μεταφορά στη νομοθεσία των κρατών μελών και την εφαρμογή των πρώτων απαιτήσεων της οδηγίας 2000/53/ΕΚ για τα οχήματα στο τέλος του κύκλου ζωής τους(1) από τα κράτη μέλη ήταν στις 21 Απριλίου 2002·

Πόσα κράτη μέλη είχαν γνωστοποιήσει στην Επιτροπή στις 22 Απριλίου 2002 ότι είχαν στην πράξη συμμορφωθεί προς τις απαιτήσεις·

Πόσα κράτη μέλη είχαν εκ των προτέρων επισημάνει στην Επιτροπή ή πληροφορήσει το Συμβούλιο Περιβάλλοντος ότι δεν θα ήταν εις θέση να συμμορφωθούν με την οδηγία σύμφωνα με τις εκ της νομοθεσίας απαιτήσεις·

Δεδομένου ότι όλα τα κράτη μέλη φαίνεται να μην έχουν συμμορφωθεί προς τις εκ της νομοθεσίας απαιτήσεις, σε ποία διαβήματα έχει προβεί η Επιτροπή επί του θέματος και ποίες προτάσεις διατυπώνει προς αναμόρφωση των διαδικασιών εφαρμογής·

Δεδομένων των σοβαρών συνεπειών που έχει αυτή η κατάρρευση των νομοθετικών διαδικασιών της ΕΕ, έχει τεθεί το θέμα από την επίτροπο Wallstrm ή τον Πρόεδρο της Επιτροπής απ' ευθείας στους πρωθυπουργούς ή τουςπουργούς περιβάλλοντος·

(1) ΕΕ L 269 της 21.10.2000, σελ. 34.

Απάντηση της κας Wallstrm εξ ονόματος της Επιτροπής

(4 Σεπτεμβρίου 2002)

1. Η Επιτροπή επιβεβαιώνει την προθεσμία για την θέση σε εφαρμογή της οδηγίας 2000/53/ΕΚ(1) για τα οχήματα στο τέλος του κύκλου ζωής τους ήταν η 21η Απριλίου 2002 (βλ. άρθρο 10 της οδηγίας).

2. Μέχρι τις 22 Απριλίου 2002 κανένα κράτος μέλος δεν είχε γνωστοποιήσει στην Επιτροπή τα μέτρα που έλαβε για την ενσωμάτωση της οδηγίας στο εθνικό δίκαιο.

3. Κανένα κράτος μέλος δεν είχε δώσει προηγούμενη ένδειξη στην Επιτροπή μέχρι τις 22 Απριλίου 2002 ότι θα ήταν σε θέση να συμμορφωθεί με την οδηγία σύμφωνα με τις νομοθετικές απαιτήσεις.

4. Σε περίπτωση μη κοινοποίησης από τα κράτη μέλη των νομοθετικών, κανονιστικών και διοικητικών διατάξεων που θα έχουν τεθεί σε ισχύ για τη συμμόρφωση με τις κοινοτικές οδηγίες εντός των χρονικών ορίων που προβλέπονται για τη μεταφορά, η Επιτροπή κινεί διαδικασίες επί παραβάσει κατά των σχετικών κρατών μελών, με βάση το άρθρο 226 της συνθήκης ΕΚ. Η Επιτροπή ξεκίνησε τη διαδικασία αυτή με την αποστολή προειδοποιητικών επιστολών για μη κοινοποιήσεις σε όλα τα κράτη μέλη. Κατά συνέπεια, η Επιτροπή δεν προβλέπει οποιαδήποτε αναθεώρηση της νομοθετικής διαδικασίας ή της διαδικασίας εκτέλεσης.

5. Δεδομένου ότι η Επιτροπή εφαρμόζει τις διατάξεις της Συνθήκης σχετικά με την ενσωμάτωση, και ότι η διαδικασία βρίσκεται σε αρχικό στάδιο, δενπήρξε ανάγκη να εξετάσει η Επιτροπή άμεσα το θέμα αυτό με τα κράτη μέλη σεπουργικό επίπεδο.

(1) Οδηγία 2000/53/ΕΚ του Ευρωπαϊκού Κοινοβουλίου και του Συμβουλίου της 18ης Σεπτεμβρίου 2000 για τα οχήματα στο τέλος του κύκλου ζωής τους, ΕΕ L 269 της 21.10.2000.
ΓΡΑΠΤΗ ΕΡΩΤΗΣΗ E-1540/02

υποβολή: Daniel Hannan (PPE-DE) προς την Επιτροπή

(3 Ιουνίου 2002)

Θέμα: Επίτροποι που εκφωνούν κομματικούς πολιτικούς λόγους σε εθνικές προεκλογικές εκστρατείες

Ο κύριος εκπρόσωπος της Επιτροπής δήλωσε ότι, παρότι οι Επίτροποι δεν συμμετέχουν στις εθνικές προεκλογικές εκστρατείες, μπορούν να εκφωνούν λόγους σε σχέση με κομματικά πολιτικά ζητήματα κατά τη διάρκεια της εθνικής προεκλογικής εκστρατείας.

Η δήλωση αυτή έχει χροιά δικολαβική. Εφόσον οι Επίτροποι μισθοδοτούνται και είναι άρρηκτα συνδεδεμένοι ακριβώς με τον θεσμό (την ΕΕ) που απαραιτήτως αποτελεί το κεντρικό αντικείμενο του δημοκρατικού διαλόγου στη διάρκεια κάθε εθνικής προεκλογικής εκστρατείας και εφόσον, επιπλέον, είναιποχρεωμένοι να τηρούν, βάσει της περιγραφής των καθηκόντων τους, στάση πολιτικά αμερόληπτη, πώς μπορούν να είναι δικαιολογημένοι όταν μιλούν από κομματικά πολιτικά βήματα στη διάρκεια εθνικών προεκλογικών εκστρατειών· Ποιά είναι η θέση της Επιτροπής στο ζήτημα αυτό·

Μήπως,πό το φώς τηςπόθεσης της Επιτρόπου de Palacio, θα πρέπει η Επιτροπή να μην ανησυχεί ιδιαίτερα για την τυχόν εμπλοκή της στις πολιτικές διαμάχες, όπως φαίνεται ότι πράττει σήμερα·

Απάντηση του κ. Prodi εξ ονόματος της Επιτροπής

(8 Ιουλίου 2002)

Όπως είχε την ευκαιρία η Επιτροπή ναπενθυμίσει επανειλημμένα απαντώντας σε ερωτήσεις γραπτές ή προφορικές των μελών του Κοινοβουλίου(1), τα μέλη της είναι άνδρες και γυναίκες πολιτικοί που ασκούν ένα πολιτικό αξίωμα και οι οποίοι σύμφωνα με τιςποχρεώσεις που τους επιβάλλονται από το αξίωμά τους διατηρούν την ελευθερία να εκφράσουν ανεξάρτητα και με δική τους ευθύνη την προσωπική τους γνώμη.

Ο κώδικας συμπεριφοράς που εγκρίθηκε από την Επιτροπή στις 18 Σεπτεμβρίου 1999 προβλέπει ρητώς ότι οι Επίτροποι μπορούν να είναι ενεργά μέλη πολιτικών κομμάτων ή συνδικαλιστικών οργανώσεων με την προϋπόθεση ότι η δραστηριότητά τους αυτή δεν θέτειπό αμφισβήτηση την διαθεσιμότητά τους στηνπηρεσία της Επιτροπής.

(1) E-2459/99, E-2600/99 και E-2628/99, ΕΕ C 225 E της 8.8.2000, σελ. 139· E-539/02, βλέπε σελίδα 26.
ΓΡΑΠΤΗ ΕΡΩΤΗΣΗ P-1248/02

υποβολή: W.G. van Velzen (PPE-DE) προς την Επιτροπή

(24 Απριλίου 2002)

Θέμα: Κρατικές ενισχύσεις

Αληθεύει ότι η Ευρωπαϊκή Επιτροπή αποφάσισε να παρατείνει το ισχύον πλαίσιο κρατικών ενισχύσεων Έρευνας και Ανάπτυξης (Ε & Α) για τριάμισι ακόμη χρόνια·

Μπορεί να εξηγήσει η Επιτροπή γιατί θα συνεχίσει με το παλαιό πλαίσιο, ενώ γνωρίζει ότι είναι ξεπερασμένο και ότι στη Βαρκελώνη αποφασίσθηκε να ενθαρρυνθεί η αύξηση των δαπανών για το Ε & Α στην ΕΕ μέχρι 3 % τουλάχιστον επί του ΑΕΠ έως το 2010 και με τα δύο τρίτα αυτής της νέας επένδυσης να προέρχονται από τον ιδιωτικό τομέα·

Μπορεί να ενεργήσει η Επιτροπή ώστε να εγκριθεί το παλαιό πλαίσιο κατά τρόπο που να είναι αυτό συμβατό με το νέο φιλόδοξο στόχο του Συμβουλίου της ΕΕ στη Βαρκελώνη για περισσότερες δαπάνες χάριν του Ε & Α· Αν ναι, ποιές είναι οι αναγκαίες αλλαγές σε αυτό το πλαίσιο·

Απάντηση του κ. Monti εξ ονόματος της Επιτροπής

(28 Μαΐου 2002)

Ναι. Στις 24 Απριλίου 2002, η Επιτροπή αποφάσισε να παρατείνει το ισχύον πλαίσιο κρατικών ενισχύσεων έρευνας και ανάπτυξης(1), χωρίς καμία τροποποίηση μέχρι το τέλος του 2005. Σχετική ανακοίνωση της Επιτροπής δημοσιεύθηκε στην Επίσημη Εφημερίδα(2).

Η Επιτροπή παρότι έχει επίγνωση της κριτικής που ασκήθηκε κατά του πλαισίου αυτού, έχει την άποψη ότι συνολικά, το ισχύον πλαίσιο έχει λειτουργήσει ικανοποιητικά και ότι ειδικότερα οι εντάσεις των ενισχύσεων τις οποίες επιτρέπει το πλαίσιο αυτό απέδειξαν ότι ευνοούν την έρευνα και ανάπτυξη. Επιπλέον, το πλαίσιο είναι κατάλληλο για την στήριξη του στόχου που ενέκρινε το Ευρωπαϊκό Συμβούλιο της Βαρκελώνης (της 15ης και 16ης Μαρτίου 2002) που είναι η αύξηση των επενδύσεων έρευνας και ανάπτυξης στην Ευρώπη σε 3 % του ακαθάριστου εγχωρίου προϊόντος (ΑΕΠ) μέχρι το 2010. Ο στόχος αυτός είναι ο πρώτος που πρέπει να επιτευχθεί με προσπάθειες που προέρχονται απέυθείας από τον ιδιωτικό τομέα. Οι κρατικές ενισχύσεις για έρευνα και ανάπτυξη αποτελούν μόνο το μέσο μεταξύ άλλων για την επίτευξη του στόχου αυτού.

Η Επιτροπή ωστόσο πιστεύει ότι το πλαίσιο ως έχει στηρίζει την επίτευξη του στόχου της Βαρκελώνης και ότι δεν απαιτούνται αλλαγές σχετικά με το θέμα αυτό.

(1) ΕΕ C 45 της 17.2.1996, όπως τροποποιήθηκε για την ανακοίνωση της Επιτροπής για την τροποποίηση του κοινοτικού πλαισίου κρατικών ενισχύσεων έρευνας και ανάπτυξης, ΕΕ C 48 της 13.2.1998.

(2) ΕΕ C 111 της 8.5.2002.
ΓΡΑΠΤΗ ΕΡΩΤΗΣΗ P-1964/02

υποβολή: Rosa Migulez Ramos (PSE) προς την Επιτροπή

(28 Ιουνίου 2002)

Θέμα: Δυσκολίες στη χορήγηση ενίσχυσης για την βιολογική ανάπαυση του στόλου αλιευτικών με γρίπους

Προσφάτως, κυκλοφόρησαν ειδήσεις στον τύπο (π.χ. στην 'La Voz de Galicia' της 15.5.2002) σύμφωνα με τις οποίες η Επιτροπή δείχνει απροθυμία — αντίθετα με τα προηγούμενα χρόνια — να χορηγήσει στην κυβέρνηση της Γαλικίας κονδύλια από το ΧΜΠΑ (Χρηματοδοτικό Μέσο Προσανατολισμού της Αλιείας) για να αποζημιωθούν τα πληρώματα και οι πλοιοκτήτες του στόλου αλιευτικών με γρίπους για την βιολογική ανάπαυσή τους κατά το μήνα Μάρτιο.

Η ευπάθεια των αποθεμάτων σαρδέλας δικαιολόγησε την έγκριση ειδικών μέτρων για το στόλο της Γαλικίας που περιλαμβάνονται σε τριετές πρόγραμμα αποκατάστασης του είδους αυτού.

Σύμφωνα με την προαναφερθείσα πληροφορία, στην οποία γίνεται μνεία πηγών της κυβέρνησης της Γαλικίας, η Επιτροπή δεν φαίνεται διατεθειμένη να χορηγήσει βοήθεια για την βιολογική ανάπαυση αυτής της χρονιάς (τρίτης και τελευταίας στο πρόγραμμα αυτό) και διαβίβασε επιστολή στην περιφερειακή διοίκηση ζητώντας περισσότερες πληροφορίες για την βιολογική ανάπαυση.

Η κατάσταση αυτή επηρεάζει πολλούς αλιείς και πλοιοκτήτες οι οποίοι και ζητούν να λάβουν αξιόπιστες πληροφορίες από την Επιτροπή.

Πρόκειται να χορηγήσει η Επιτροπή ενισχύσεις από το ΧΜΠΑ για την βιολογική ανάπαυση του στόλου αυτή τη χρονιά·

Σε τί οφείλονται οι εφετινές δυσκολίες για την χορήγηση των ενισχύσεων· Σε τί οφείλεται το γεγονός ότι η Επιτροπή χορήγησε τις ενισχύσεις κατά τα προηγούμενα δύο έτη ενώ κατά την εφετινή χρονιά δείχνει απροθυμία·

Απάντηση του κ. Fischler εξ ονόματος της Επιτροπής

(31 Ιουλίου 2002)

Οι ισπανικές αρχές κοινοποίησαν στην Επιτροπή, το Μάρτιο του 2002, σχέδιο αποκατάστασης για τη σαρδέλα συγχρηματοδοτούμενο από το Χρηματοδοτικό μέσο προσανατολισμού για την αλιεία. Ήδη ο φάκελος αναλύεται από την Επιτροπή σύμφωνα με τους κανόνες διαδικασίας που εφαρμόζονται για ενισχύσεις χορηγούμενες στον τομέα αυτό από τα κράτη μέλη.

Σε συνέχεια της κοινοποίησης, και πρώτης ανάλυσης του σχεδίου αυτού, τον Απρίλιο έτους 2002 ζητήθηκαν από τις ισπανικές αρχές συμπληρωματικές πληροφορίες. Οι πληροφορίες αυτές διαβιβάστηκαν στην Επιτροπή στα μέσα Ιουνίου έτους 2002. Όσον αφορά το σχέδιο αποκατάστασης του πόρου, η Επιτροπή θαποβάλει τις πληροφορίες που διαβιβάστηκαν από τις ισπανικές αρχές προς γνωμοδότηση στην επιστημονική, τεχνική και οικονομική επιτροπή για την αλιεία, σύμφωνα με τις διατάξεις του άρθρου 16 παράγραφος 1 στοιχείο γ) του κανονισμού (ΕΚ) αριθ. 2792/99 του Συμβουλίου, της 17ης Δεκεμβρίου 1999, για τον καθορισμό των λεπτομερών κανόνων και ρυθμίσεων σχετικά με την κοινοτική διαρθρωτική βοήθεια στον τομέα της αλιείας(1).

Προβλέπεται ότι οι πληροφορίες αυτές θαποβληθούν στην επιστημονική επιτροπή κατά τη διάρκεια του μηνός Ιουλίου 2002. Η Επιτροπή θα λάβει απόφαση αμέσως μόλις της περιέλθει η γνώμη της επιστημονικής, τεχνικής και οικονομικής επιτροπής.

(1) ΕΕ L 337 της 30.12.1999.
ΓΡΑΠΤΗ ΕΡΩΤΗΣΗ E-1891/02

υποβολή: Eluned Morgan (PSE) προς την Επιτροπή

(1 Ιουλίου 2002)

Θέμα: Γενετικά τροποποιημένοι οργανισμοί

Μπορεί να αναφέρει η Επιτροπή εάν προσυπογράφει την πρόταση για τη δημιουργία, εντός της Ευρωπαϊκής Ένωσης, ζωνών στις οποίες δεν θα κυκλοφορούν ΓΤΟ· Εάν ναι, σε ποια βάση θα στηρίζεται η απόφαση για τη δημιουργία των εν λόγω ζωνών·

Απάντηση του κ. Fischler εξ ονόματος της Επιτροπής

(2 Αυγούστου 2002)

Το σύστημα αδειοδότησης για τη σκόπιμη ελευθέρωση στο περιβάλλον, για λόγους έρευνας και ανάπτυξης ή τοποθέτησης στην αγορά, Οργανισμών Γενετικά Τροποποιημένων (ΟΓΤ) διέπεται σήμερα από τις διατάξεις της οδηγίας αριθ. 90/220/ΕΟΚ του Συμβουλίου, της 23ης Απριλίου 1990, για τη σκόπιμη ελευθέρωση Γενετικώς Τροποποιημένων Οργανισμών στο περιβάλλον(1). Η οδηγία αριθ. 2001/18/ΕΚ(2) του Κοινοβουλίου και του Συμβουλίου, της 12ης Μαρτίου 2001, τροποποίησε σε βάθος την τελευταία, προβλέποντας την κατάργησή της από τις 17 Οκτωβρίου έτους 2002, ημερομηνία πριν από την οποία τα κράτη μέλη θα πρέπει να μεταφέρουν τη νέα αυτή οδηγία στο δίκαιό τους.

Με αφετηρία την οδηγία αυτή, η Επιτροπή έχει ως στόχο τη διασφάλιση σε ανώτατο επίπεδο της προστασίας για τηνγεία και τους καταναλωτές. Για την αδειοδότηση ΓΤΟ απαιτείται τόσο για το μέρος Β (σκόπιμη ελευθέρωση ουσιαστικά για σκοπούς έρευνας και ανάπτυξης) όσο και για το μέρος Γ (τοποθέτηση στην αγορά προϊόντων που συνίστανται σε ένα ΓΤΟ ή συνδυασμό ΓΤΟ ή που περιέχουν τέτοιους οργανισμούς) επιστημονική αξιολόγηση των κινδύνων των εγγενών με την εισαγωγή του ΓΤΟ τόσο για το περιβάλλον όσο και για τηνγεία. Μόλις οι ΓΤΟ αδειοδοτηθούν για την καλλιέργεια, θα είναι δυνατόν να καλλιεργηθούν, στο βαθμό που η ειδοποίηση για την εμπορία αφορά και την καλλιέργεια.

Ούτε η οδηγία αριθ. 90/220/ΕΟΚ ούτε η οδηγία αριθ. 2001/18/ΕΚ προσβλέπουν στη δημιουργία στην Ένωση ζωνών όπου δεν θα επιτρέπονται οι ΓΤΟ. Όμως το θέμα της συνύπαρξης καλλιεργειών ΓΤΟ με συμβατικές καλλιέργειες ή με τη βιολογική γεωργία εξετάζεται στην ανακοίνωση Οι επιστήμες για τα έμβια όντα και τις βιοτεχνολογίες και το σχέδιο δράσης που ακολούθησε, όπου η Επιτροπή ανέλαβε τη δέσμευση να αναπτύξει ορισμένες πρωτοβουλίες στο πλαίσιο εταιρικής σχέσης με τα κράτη μέλη, τους γεωργούς και τους διάφορους εμπλεκόμενους φορείς. Ο στόχος είναι να διασφαλιστεί η βιωσιμότητα της συμβατικής και βιολογικής γεωργίας και συνύπαρξή τους με τις καλλιέργειες ΓΤΟ.

(1) ΕΕ L 117 της 8.5.1990.

(2) ΕΕ L 106 της 17.4.2001.
ΓΡΑΠΤΗ ΕΡΩΤΗΣΗ E-1273/02

υποβολή: Ioannis Souladakis (PSE) προς το Συμβούλιο

(6 Μαΐου 2002)

Θέμα: Αποζημιώσεις κτηνοτρόφων

Στον προϋπολογισμό της Ευρωπαϊκής Ένωσης για το 2002 προβλέπονται μειώσεις για το αιγοπρόβειο κρέας στις αγροτικές αποζημιώσεις από 970 εκατ. σε 672 εκατ., οι οποίες δικαιολογήθηκαν ως αποτέλεσμα της αύξησης των τιμών του αιγοπρόβειου κρέατος λόγω της ασθένειας των τρελλών αγελάδων και της κρίσης που αυτή προκάλεσε στην αγορά κρέατος στην Ευρώπη (κατακόρυφη πτώση κατανάλωσης μοσχαρίσιου κρέατος και αντίστοιχη αύξηση κρεάτων άλλων ειδών, μεταξύ αυτών και τα αιγοπρόβατα).

Λόγω διαφορετικών διατροφικών συνηθειών στην Νότια και Μεσογειακή Ευρώπη, η κατανάλωση αιγοπρόβειου κρέατος στην Ελλάδα είναι πάντοτεψηλή και συνεπώς η αύξηση της εμπορικής αξίας του, λόγω αυξημένης ζήτησης, ήταν μικρή και όχι ανάλογη της αντίστοιχης αύξησης για το ίδιο κρέας στη Βόρεια Ευρώπη. Υπό αυτές τις συνθήκες και δεδομένου ότι οι προβλεπόμενες αποζημιώσεις για το αιγοπρόβειο κρέας είναι οι ίδιες, ανεξαρτήτως της πραγματικότητας των τιμών της αγοράς, δημιουργείται πρόβλημα με τους κτηνοτρόφους αιγοπροβάτων στην Νότια Ευρώπη και κυρίως στην Ελλάδα.

Έλαβεπόψη του το Ευρωπαϊκό Συμβούλιο τις συγκεκριμένες ιδιαιτερότητες των ελλήνων κτηνοτρόφων αιγοπροβάτων όταν πρότεινε τις παραπάνω περικοπές και ποιά μέτρα πρόκειται να πάρει προκειμένου να αντιμετωπιστεί το πρόβλημα της αποκατάστασης στο σωστό ύψος της αποζημίωσής τους·

Απάντηση

(30 Σεπτεμβρίου 2002)

1. Το Συμβούλιο δεν έχει λάβει προς το παρόν καμία πρόταση τροποποίησης των κανόνων για τις αποζημιώσεις όπως καθορίστηκαν κατά την τελευταία μεταρρύθμιση της κοινής οργάνωσης της αγοράς αιγοπρόβειου κρέατος.

2. Όσον αφορά τα στοιχεία ανάλυσης της κατάστασης της αγοράς αιγοπρόβειου κρέατος, ο αξιότιμος κ. Βουλευτής παραπέμπεται στην απάντηση που έδωσε η Ευρωπαϊκή Επιτροπή στην προφορική του ερώτηση H-0310/02 κατά την Ώρα των ερωτήσεων της συνόδου της 13ης — 16ης Μαΐου 2002.
ΓΡΑΠΤΗ ΕΡΩΤΗΣΗ E-1377/02

υποβολή: Miquel Mayol i Raynal (Verts/ALE) προς την Επιτροπή

(14 Μαΐου 2002)

Θέμα: Ελευθερία του συνεταιρίζεσθαι στη Ρουμανία

Οι αρχές της Ρουμανίας δήλωσαν επανειλημμένα δημοσίως ότι τοπικά πολιτικά κόμματα θα κηρυχθούν αντισυνταγματικά. Το 1998, ένα δικαστήριο στο Cluj κήρυξε παράνομο για τους ίδιους λόγους και ένα ίδρυμα που αποκαλείτο Transylvania Foundation.

Θεωρεί η Επιτροπή οτι αυτού του είδους η στάση παραβιάζει πιθανώς το δικαίωμα του συνεταιρίζεσθαι· Ζήτησε η Επιτροπή εξηγήσεις από τις αρχές της Ρουμανίας· Εάν όχι, προτίθεται να παρέμβει η Επιτροπή·

Θεωρεί η Επιτροπή ότι μια παρόμοια απόφαση είναι συμβατή με το σεβασμό των δημοκρατικών κριτηρίων που θεσπίσθηκαν στην Κοπεγχάγη·

Απάντηση του κ. Verheugen εξ ονόματος της Επιτροπής

(27 Ιουνίου 2002)

Το σύνταγμα της Ρουμανίας προβλέπει ρητά την ελευθερία του συνεταιρίζεσθαι. Βάσει της πρόβλεψης αυτής, πρέπει κανονικά να επιτρέπεται η ύπαρξη πολιτικών κομμάτων, συμπεριλαμβανομένων των κομμάτων με περιφερειακή έδρα. Ωστόσο, το σύνταγμα απαγορεύει οργανώσεις οι στόχοι και οι δραστηριότητες των οποίων είναι κατά των αρχών του κράτους (συμπεριλαμβανομένης της κυριαρχίας και της ακεραιτότητας της Ρουμανίας).

Η Επιτροπή γνωρίζει την ειδική περίπτωση του ιδρύματος Pro-Transylvania Foundation, του οποίου τα ιδρυτικά άρθρα κρίθηκαν, ύστερα από σειρά ακροάσεων στα δικαστήρια της Ρουμανίας, αντισυνταγματικά. Τα νομικά επιχειρήματα που συνδέονται με την περίπτωση είναι σύνθετα και περιλαμβάνουν μια αξιολόγηση του εάν τα όσα ορίζει το ρουμανικό σύνταγμα, όπως έχουν ερμηνευθεί στην εν λόγω περίπτωση, αποτελούν αδικαιολόγητη απαγόρευση της ελευθερίας του συνεταιρίζεσθαι. Εφόσον η Ρουμανία αποτελεί μέλος της Ευρωπαϊκής Σύμβασης για τα ανθρώπινα δικαιώματα και δεδομένου ότι τα εθνικά ένδικα μέσα έχουν εξαντληθεί, το κατάλληλο σώμα για την αξιολόγηση μιας τέτοιας περίπτωσης είναι το Ευρωπαϊκό Δικαστήριο για τα Ανθρώπινα Δικαιώματα.

Τα κριτήρια για την προσχώρηση στην Ένωση, όπως ορίστηκαν το 1993 στη συνάντηση του Ευρωπαϊκού Συμβουλίου στην Κοπεγχάγη, αναφέρουν ρητά την ανάγκη για σταθερότητα των θεσμών που εγγυώνται τη δημοκρατία, το κράτος του νόμου, τα ανθρώπινα δικαιώματα και το σεβασμό για την προστασία των μειονοτήτων. Το δικαίωμα του συνεταιρίζεσθαι καλύπτεται από το κριτήριο αυτό και η Επιτροπή δεσμεύεται πλήρως για να εξασφαλίσει ότι τηρείται αυτός ο όρος για την προσχώρηση και δεν θα διστάσει να αναφερθεί σε παρόμοιες περιπτώσεις στις περιοδικές της εκθέσεις σχετικά με την πρόοδο τωνποψήφιων για ένταξη χωρών και στις διμερείς της σχέσεις με αυτές.
ΓΡΑΠΤΗ ΕΡΩΤΗΣΗ E-1436/02

υποβολή: Camilo Nogueira Romn (Verts/ALE) προς το Συμβούλιο

(23 Μαΐου 2002)

Θέμα: Βασανιστήρια στην Ένωση

Σε πρόσφατη έκθεσή της, η Διεθνής Αμνηστία καταγγέλλει τη χρήση βασανιστηρίων στην Ισπανία εις βάρος αλλοδαπών και μελών εθνοτικών μειονοτήτων, παραθέτοντας 321 περιπτώσεις που σημειώθηκαν τα τελευταία επτά χρόνια, εκ των οποίων 32 τεκμηριώνονται λεπτομερώς και περιλαμβάνουν έξι νεκρούς και πέντε βιασμούς ή σεξουαλικά εγκλήματα. Γνωρίζει το Συμβούλιο την ύπαρξη τέτοιου είδους απάνθρωπων πρακτικών σε άλλα -εκτός από την Ισπανία- κράτη μέλη· Τι μέτρα έχει λάβει για την οριστική εξάλειψη των βασανιστηρίων· Τι μέτρα έχει λάβει για την διερεύνηση, απαγόρευση και τιμωρία τέτοιων πρακτικών όταν αποδεικνύεται η ύπαρξή τους·

Απάντηση

(3 Οκτωβρίου 2002)

Το Συμβούλιο πληροφορεί τον αξιότιμο κ. βουλευτή ότι κάθε κράτος μέλος είναιπεύθυνο για τον σεβασμό και τη διαφύλαξη των θεμελιωδών ατομικών δικαιωμάτων, στα οποία περιλαμβάνεται το δικαίωμα κάθε ατόμου σε αμερόληπτη δίκη.

Η ευθύνη της Ένωσης ως προς το θέμα αυτό, όπως ορίζεται στο άρθρο 6, παράγραφος 2 της συνθήκης για την Ευρωπαϊκή Ένωση, αφορά τις περιπτώσεις που η Ένωση ενεργεί κατά την άσκηση των αρμοδιοτήτων της.

Δεν εμπίπτει στις αρμοδιότητες του Συμβουλίου της Ένωσης να προβεί σε έρευνες του τύπου που προτείνει ο αξιότιμος κ. βουλευτής, έναντι κράτους μέλους.